Document ID: 32002R1973

Tarybos Reglamentas (EB) Nr. 1973/2002
2002 m. lapkričio 5 d.
iš dalies keičiantis Reglamentą (EB) Nr. 2026/97 dėl apsaugos nuo subsidijuoto importo iš Europos bendrijos narėmis nesančių valstybių
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1) Remdamasi Reglamentu (EB) Nr. 2026/97 [1], Taryba patvirtino bendrąsias apsaugos nuo subsidijuoto importo iš Europos bendrijos narėmis nesančių valstybių, taisykles,
(2) Reglamento (EB) Nr. 2026/97 6 straipsnyje išdėstytos tam tikros naudos apskaičiavimo rekomendacijos gavėjui, tarp jų ir rinkos modelis, kuris lyginamas su apskaičiuojama naudos suma. Yra apdairu numatyti išaiškinimą, kokiomis taisyklėmis reikia vadovautis tais atvejais, kai šalyje toks rinkos modelis neegzistuoja. Tokiu atveju modelis turi būti nustatytas suderinant šioje šalyje dominuojančius terminus ir sąlygas remiantis tikrais rezultatais, pasiektais šioje šalyje. Jei tai yra neįgyvendinama, nes, inter alia, tokios kainos ar išlaidos neegzistuoja ar yra nerealios, tada atitinkamas etalonas turi būti apibrėžtas atsižvelgiant į terminus ir sąlygas kitose rinkose.
(3) Reglamento (EB) Nr. 2026/97 4 straipsnyje numatyta, kad tam tikros subsidijos aplinkos, tiriamajai ir regioninei taikomajai veiklai yra nekompensuotinos. Be to, 10 straipsnio 5 ir 6 dalyse konstatuojama, kad tyrimai gali būti pradėti numatyta tvarka, kad būtų nustatyta, ar subsidijos yra tokio nekompensuotino statuso, ir tokie tyrimai negali būti inicijuoti, jei jie siejasi su tam tikromis nekompensuotinomis subsidijomis. Atitinkamos nuostatos, išdėstytos PPO sutartyje dėl subsidijų ir kompensacinių priemonių, baigs galioti 1999 m. gruodžio 31 d., išskyrus, jei PPO nariai nuspręstų kitaip. Toks sprendimas nebuvo priimtas ir todėl atitinkamos nuostatos daugiau nebetaikomos. Atitinkamai būtina nustatyti, ar nuostatos dėl nekompensuotinų subsidijų, išdėstytos Reglamente (EB) Nr. 2026/97, turi būti išlaikytos. Šiuo atžvilgiu didesnė Bendrijos prekybos partnerių dalis daugiau nebetaiko šių nuostatų kompensaciniuose tyrimuose. Šiuo požiūriu ir siekiant išlaikyti pusiausvyrą tarp teisių ir įsipareigojimų, remiantis anksčiau minėta PPO sutartimi, tikslinga panaikinti Reglamento (EB) Nr. 2026/97 nuostatas, susijusias su nekompensuotinomis subsidijomis.
(4) Reglamento (EB) Nr. 2026/97 28 straipsnio 5 dalyje reikalaujama, kad tuo atveju, kai remiamasi prieinamais faktais, informaciją tikslinga patikrinti, remiantis informacija iš kelių šaltinių. Manoma, kad naudinga reikalauti, kad tokie šaltiniai tam tikrais atvejais galėtų taip pat priklausyti prie duomenų, susijusių su pasauline rinka ar kitomis atstovaujamomis rinkomis.
(5) Svarstoma, atitinkamai atsižvelgiant į teisinį aiškumą, numatyti, kad šie pakeitimai būtų taikomi kiek įmanoma greičiau visiems naujiems tyrimams,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2026/97 iš dalies keičiamas taip:
1) 6 straipsnio d dalis papildoma tokiu tekstu:
"Jei nėra vyraujančių rinkos terminų ir sąlygų produktui ar paslaugų teikimui tiekimo ar pirkimo šalyje, kuria galima remtis kaip atitinkamu modeliu, taikomos toliau nurodytos taisyklės:
i) tokioje šalyje vyraujantys terminai ir sąlygos turi būti priderinti prie realių kainų, išlaidų ir kitų faktorių, esamų šioje šalyje, prie atitinkamo masto, kuris atspindėtų normalios rinkos terminus ir sąlygas, arba
ii) atitinkamai terminai ir sąlygos, vyraujantys kitos šalies rinkoje ar pasaulinėje rinkoje, kurie gavėjui yra prieinami, turi būti panaudoti.";
2) 4 straipsnis ir 10 straipsnio 5 ir 6 dalys panaikinamos;
3) 28 straipsnio 5 dalyje pridedamas toks sakinys:
"Tokia informacija turi apimti svarbius duomenis, susijusius su pasauline rinka ar tam tikrais atvejais su kitomis tipiškomis rinkomis."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas visiems tyrimams, pradėtiems remiantis Reglamentu (EB) Nr. 2026/97, nuo šio reglamento įsigaliojimo datos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. lapkričio 5 d.

Labels: 13
3
5